Diari Oficial de la Generalitat Valenciana


Sumari del DOGV 9321, del 20-04-2022 (2022/3007)

Informació pública de l'aprovació de l'informe ambiental i territorial estratègic de la modificació del Pla parcial del polígon industrial de la Foia.
------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3007


Data del document
:   23-03-2022

Organisme emissor
:   Ajuntament de Quartell

Tipus de document
:   Anunci

Descriptors 

:   * Quartell
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació del Pla parcial del polígon industrial de la Foia. [2022/3007]  
En compliment del que es disposa en l'article 53.7 del text refós 1/2021 de la Llei de la Generalitat, d'ordenació del territori, urbanisme i paisatge de la Comunitat Valenciana (anterior art. 51.7 de la LOTUP 5/2014, de 25 de juliol, de la Generalitat), i en compliment del Decret d'Alcaldia de data 23 de març de 2022, es procedeix a la publicació de la resolució d'informe ambiental i territorial estratègic favorable en el procediment simplificat corresponent modificació del Pla parcial del polígon industrial. (exp. 658/2020). L'informe ambiental i territorial estratègic es troba inserit en la pàgina web www.quartell.es  
  
Vist l'informe emés pel ponent de la comissió d'avaluació ambiental, i la proposta de la comissió, l'informe és favorable ja que el pla no té efectes significatius sobre el medi ambient, i es resol l'avaluació ambiental de la modificació del Pla parcial del polígon industrial pel procediment simplificat, en virtut de les atribucions conferides per la legislació vigent en matèria de règim local, l'Alcaldia acorda:  
  
  
Primer  
Emetre resolució de l'informe ambiental i territorial estratègic favorable, quant al procediment simplificat d'avaluació ambiental i territorial estratègic de la modificació del Pla parcial del polígon industrial, de conformitat amb els criteris de l'annex VIII de la LOTUP, per considerar que no té efectes significatius sobre el medi ambient, i correspon continuar-ne la tramitació conforme al capítol III del títol III del llibre I de la LOTUP, i l'interessat ha d'incorporar l'indicat en la proposta d'informe del ponent de la comissió.  
  
  
Segon  
Comunicar la present resolució de l'informe ambiental i estratègic al Ple de l'Ajuntament, com a òrgan substantiu, a l'òrgan promotor i als promotors de la modificació del Pla parcial del polígon industrial conformitat amb l'art. 51.7 LOTUP (ara article 53 del text refós). Així mateix notificar al promotor de la modificació del Pla parcial del polígon industrial a fi que presente l'instrument de planejament corregit a l'efecte de la seua exposició al públic.  
  
  
Tercer  
Publicar la resolució de l'informe ambiental i territorial estratègic en el Diari Oficial de la Generalitat Valenciana, segons prescriu l'art. 51.7 de la LOTUP (ara article 53 del text refós) el qual estarà disponible en la pàgina web municipal http://www.quartell.es/  
Segons estableix l'article 51.7 de la LOTUP (ara article 53 del text refós), l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la seua publicació. En tal cas, haurà d'iniciar-se novament el procediment d'avaluació ambiental i territorial estratègica.  
  
Quart  
Contra la resolució que s'adopte, per ser un acte de tràmit, no podrà interposar-se cap recurs, sense perjudici dels que, si és el cas, procedisquen en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que procedisquen en via administrativa davant de l'acte, si és el cas, d'aprovació del pla o programa.  
  
Quartell, 23 de març de 2022.- L'alcalde: Pere Campos Giménez.